
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1669 

11 Νοεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χρηματοδότηση σε επενδύσεις για βελτίωση, αξιοποί¬ 
ηση και διαχείριση βοσκοτόπων σε ορεινές και μει¬ 


ονεκτικές περιοχές. 1 

Τροποποίηση της 23948/9.11.1999 απόφασης του Γε¬ 
νικού Γραμματέα Περιφέρειας Ηπείρου περί σύ¬ 
στασης αμιγούς Δημοτικής Επιχείρησης με την 
επωνυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ 

ΜΟΛΟΣΣΩΝ». 2 

Τροποποίηση της αριθμ. ΕΣ 16747/16.6.1993 απόφασης 
του Νομάρχη Ιωαννίνων, περί σύστασης αμιγούς Δη¬ 
μοτικής Επιχείρησης με την επωνυμία «ΑΝΑΠΤΥΞΙΑ¬ 
ΚΗ ΕΠΙΧΕΙΡΗΣΗ ΔΗΜΟΥ ΜΕΤΣΟΒΟΥ». 3 


ΑΠΟΦΑΣΕΙ Σ 

Αριθ. 301655 (1) 


Χρηματοδότηση σε επενδύσεις για βελτίωση, αξιοποίηση 
και διαχείριση βοσκοτόπων σε ορεινές και μειονεκτι¬ 
κές περιοχές. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του Ν.Δ. 131/1974 (ΦΕΚ Α' 320) «περί παροχής οικο¬ 
νομικών ενισχύσεων εις την γεωργικήν, κτηνοτροφικήν, 
δασικήν και αλιευτικήν παραγωγήν», που τροποποιήθηκε 
με τις διατάξεις του Ν. 1409/1983 (ΦΕΚ Α' 199) «Τροπο¬ 
ποίηση και συμπλήρωση των διατάξεων του Ν.Δ. 
131/1974 περί παροχής οικονομικών ενισχύσεων εις τη 
γεωργική, κτηνοτροφική, δασική και αλιευτική παραγωγή 
και άλλες διατάξεις» και τις διατάξεις του άρθρου 11 του 
Ν. 2512/1997 (ΦΕΚΑ' 138) «Ρύθμιση συνταξιοδοτικών θε¬ 
μάτων στρατιωτικών και άλλες διατάξεις». 

β. Του άρθρου 30 του Ν. 2945/2001 (ΦΕΚ Α' 223) «Εθνι¬ 
κό σύστημα προστασίας της αγροτικής δραστηριότητας 
και άλλες ρυθμίσεις θεμάτων αρμοδιότητας του Υπουρ¬ 
γείου Γεωργίας». 


γ. Του Ν. 2860/00 (ΦΕΚΑ'251) «περίδιαχείρισης, παρα¬ 
κολούθησης και ελέγχου του Κοινοτικού Πλαισίου στήρι¬ 
ξης και άλλες διατάξεις». 

δ. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α’ 134) όπως αυτό προστέθηκε με 
το άρθρο 27του Ν. 2081/1992 (ΑΊ 54) και αντικαταστάθη- 
κεαπότο άρθρο 1 παραγρ. 2ατου Ν. 2463/1997 (Α’ 38). 

2. Τον Κανονισμό (Ε.Κ.) 1257/1999 του Συμβουλίου (I 

160) για τη στήριξη της αγροτικής ανάπτυξης από το Ευ¬ 
ρωπαϊκό Γεωργικό Ταμείο Προσανατολισμού και Εγγυή¬ 
σεων (ΕΓΤΠΕ) και του Καν. (Ε.Κ. 2603/1999 της Επιτρο¬ 
πής (I 316) για τη θέσπιση μεταβατικών κανόνων, που 
προβλέπεται από τον ΚΑΝ. 1257/1999. 

3. Τον Κανονισμό (Ε.Κ.) 1260/1999 του Συμβουλίου (1_ 

161) «περί γενικών διατάξεων για τα διαρθρωτικά ταμεία» 
και του Καν. 1685/2000 της Επιτροπής (Ε 193) για τη θέ¬ 
σπιση λεπτομερών κανόνων εφαρμογής του Καν. (Ε.Κ.) 
1260/1999 του Συμβουλίου όσον αφορά την επιλεξιμότη- 
τα των δαπανών των ενεργειών που συγχρηματοδοτού- 
νται από τα διαρθρωτικά ταμεία και για την κατάργηση 
του Κανονισμού (Ε.Κ.) αρ. 1145/2003. 

4. Τον Κανονισμό (Ε.Κ.) 1783/2003 του Συμβουλίου της 

29.9.2003 για τροποποίηση του Κανονισμού (Ε.Κ.) 
125719/1999. 

5. Τον Κανονισμό (Ε.Κ.) 817/2004 της Επιτροπής της 

29.4.2004 σχετικά με τους λεπτομερείς κανόνες εφαρμο¬ 
γής του Κανονισμού 1257/1999 του Συμβουλίου για τη 
στήριξη της Αγροτικής Ανάπτυξης από το ΕΓΤΠΕ. 

6. Την υπ’ αρ. 14650/2 ΔΙΟΕΕ/85/17.3.2004 (ΦΕΚ 
519/Β’/17.3.2004) απόφαση του Πρωθυπουργού και του 
Υπουργού Οικονομίας και Οικονομικών «Περί καθορι¬ 
σμού αρμοδιοτήτων των Υφυπουργών Οικονομίας και Οι¬ 
κονομικών». 

7. Το γεγονός ότι από την εφαρμογή της παρούσας προ¬ 
κύπτει δαπάνη ύψους 20.335.695 ευρώ που συγχρηματο- 
δοτείται από το ΕΓΠΤΕ - Τμήμα Προσανατολισμού και 
εθνικούς πόρους, αποφασίζουμε: 

Α. ΣΚΟΠΟΣ 

Με την παρούσα εγκρίνεται η χρηματοδότηση σε επεν¬ 
δύσεις για την εφαρμογή προγράμματος «Βελτίωση, 
αξιοποίηση και διαχείριση βοσκοτόπων σε ορεινές και μει¬ 
ονεκτικές περιοχές» προς όφελος της εκτατικής αιγο- 
προβατοτροφίας, της κρεοπαραγωγικής ελεύθερης βο- 
σκής βοοτροφίας και υπαίθριας εκτροφής χοίρων επίσης 

καθορίζονται οι δικαιούχοι, οι όροι και οι προϋποθέσεις 
ένταξης, το ύψος και οι προϋποθέσεις χρηματοδότησης. 

Ως βοσκότοπος θεωρείται η έκταση που καλύπτεται 
από ποώδη ή ξυλώδη ή μικτή βλάστηση, η οποία ανα¬ 
πτύσσεται με φυσικό τρόπο στην επιφάνεια του εδάφους 
(φυσικός βοσκότοπος) ή μετά από τεχνητή εγκατάσταση 
(τεχνητός λειμώνας) και σε κάθε περίπτωση προορίζεται 
για τη βόσκηση βοοειδών ή και αιγοπροβάτων. Η βόσκη¬ 
ση μπορεί να είναι μόνιμη ή εποχιακή. 

Β. ΔΙΚΑΙΟΥΧΟΙ 

Οι δικαιούχοι (φορείς) της χρηματοδότησης είναι: 

Οι Οργανισμοί Τοπικής Αυτοδιοικήσεως (Δήμοι, Κοινό¬ 
τητες) των άρθρων 2 και 3 της οδηγίας 75/268/ΕΟΚ. 

Γ. ΟΡΟΙ ΚΑΙ ΠΡΟΫΠΟΘΕΣΕΙΣ ΕΝΤΑΞΗΣ 
Για την ένταξη των Δήμων - Κοινοτήτων στο πρόγραμμα, 
πρέπει να πληρούνται οι κατωτέρω όροι - προϋποθέσεις: 

α. Να διαθέτουν εκτάσεις βοσκοτόπων για βόσκηση οι 
οποίες να είναι δηλωμένες στο Ολοκληρωμένο Σύστημα 
Διαχείρισης και Ελέγχου (ΟΣΔΕ). 

β. Να βρίσκονται οι ανωτέρω εκτάσεις στα όρια της κτη¬ 
ματικής τους περιοχής. 

γ. Να βόσκονται οι εκτάσεις από επαρκή αριθμό ζώων, 
δ. Να προβαίνουν στη σύνταξη κατά Δήμο σχετικής μελέ¬ 
της που να αξιοποιεί τον βοσκότοπο βελτιώνοντας τις δο¬ 
μές (εκτέλεση τεχνικών έργων υποδομής) και αυξάνοντας 
την παραγωγικότητά του σε «χορτοβοσκή» ποσοτικά και 
ποιοτικά με την εκτέλεση των αναγκαίων φυτοτεχνικών ερ¬ 
γασιών που αναφέρονται στην παρούσα απόφαση. 

ε. Η υπό βελτίωση έκταση βοσκοτόπου, είναι αυτή για την 
οποία ο φορέας διαθέτει τίτλο κυριότητας ή ανήκει στο Δη¬ 
μόσιο και έχει παραχωρηθεί στο φορέα το δικαίωμα βοσκής 
ή νομής στο διηνεκές και αποκαλείται κοινόχρηστη. 

στ. Δεν συμπεριλαμβάνονται στο πρόγραμμα δάση, δα¬ 
σικές και αναδασωτέες εκτάσεις. 

Δ. ΕΡΓΑ ΚΑΙ ΔΡΑΣΤΗΡΙΟΤΗΤΕΣ ΠΟΥ ΧΡΗΜΑΤΟΔΟ¬ 
ΤΟΥΝΤΑΙ: 

α. Διάνοιξη δρόμων προς και μέσα στο βοσκότοπο, 
β. Κατασκευή γεφυριών που ενώνουν ρέματα, χαρά¬ 
δρες και μόνο στην περίπτωση που αυτά (γεφύρια) βοη¬ 
θούν στην καλύτερη αξιοποίηση βοσκοτόπων. 

γ. Κατασκευή τεχνικών έργων για την ύδρευση των 
ζώων (δεξαμενές νερού, ποτίστρες, υδρομαστεύσεις, 
αγωγοί μεταφοράς νερού, φρεάτια, γεωτρήσεις, αντλητι- 
κά συγκροτήματα κ.λπ.). 

δ. Κατασκευή στεγάστρων για τη στέγαση των ζώων με 
πρόσθετο χώρο για τους ποιμένες. Η κατασκευή μπορεί 
να γίνεται με προκατασκευές (προκάτ) ειδικά στις ορεινές 
περιοχές όπου οι καιρικές συνθήκες περιορίζουν αισθητά 
τη χρονική διάρκεια εκτέλεσης των εργασιών ή με τον πα¬ 
ραδοσιακό τρόπο. 

ε. Κατασκευή μικρών έτοιμων κατασκευών (τολ, προ¬ 
κάτ) ή σιδηροκατασκευές για την προστασία των ζώων 
που βόσκουν ελεύθερα (εκτατική κτηνοτροφία), δηλαδή 
βοοειδή, αιγοπρόβατα και κυρίως χοιρινά (ντόπια ή 
αγριογούρουνα) ειδικά σε ορεινές και με δύσκολες εδα- 
φοκλιματικές συνθήκες, περιοχές. 

στ. Ειδικές κατασκευές (ράμπες - γεφυροπλάστιγγες 
κ.λπ.) για την φορτοεκφόρτωση και ζύγιση των ζώων των 
μετακινούμενων κτηνοτροφών. 

ζ. Αναγκαίες επιλέξιμες δαπάνες (άπαξ με την εγκατά¬ 
σταση) για εργασίες (όχι ετήσιες) με σκοπό τη δημιουρ¬ 
γία τεχνητού λειμώνα ήτοι: 

- Αποστραγγιστικά έργα (όταν και όπου είναι αναγκαία). 


- Αρόσεις και λοιπές καλλιεργητικές εργασίες (όπως 
σβάρνισμα, κυλίνδρισμα, ψιλοχωμάτισμα κ.λπ.). 

- Προσθήκη βασικών θρεπτικών στοιχείων σε χημική ή 
οργανική μορφή. 

- Αγορά και σπορά νομευτικών φυτών και σπόρων. 

- Αρδευτικά δίκτυα (γεωτρήσεις, αντλητικά συγκροτή¬ 
ματα, λοιπός εξοπλισμός) στην περίπτωση αρδευομένου 
τεχνητού λειμώνα. 

- Περίφραξη - εξωτερική ή εσωτερική για την τμηματική 
(εκ περιτροπής) βόσκηση. 

- Κατασκευή φρακτών όταν καθίσταται απολύτως ανα¬ 
γκαίο για το διαχωρισμό ορίων βοσκήσιμων εκτάσεων 
από δάση - δασικές εκτάσεις με σκοπό τη διαφύλαξη των 
δασικών εκτάσεων από την ανεξέλεγκτη βόσκηση. 

η. Εργασίες (δραστηριότητες) με σκοπό την ανασύστα¬ 
ση ή αποκατάσταση της χλωρίδας σε βοσκοτόπους που 
έχει υποβαθμιστεί και καταστραφεί η φυσική τους χλωρί¬ 
δα και δεν θα εφαρμόζεται η βιολογική κτηνοτροφία, συ¬ 
γκεκριμένα: 

- Εμπλουτισμό της φυσικής χλωρίδας με επιλεγμένους 
σπόρους από λειμώνια νομευτικά φυτά (αγορά, διασπορά). 

- Αγορά και προσθήκη (άπαξ) θρεπτικών στοιχείων σε 
ανόργανη και οργανική μορφή (λίπανση) για την ενίσχυση 
της χλωρίδας που αποκαθίσταται. 

θ. Οι ετήσιες δαπάνες, λειτουργικές και αναλώσιμες, (άρ¬ 
δευση, ανοιξιάτικη λίπανση) δεν περιλαμβάνονται στις ανω¬ 
τέρω δαπάνες, αλλά επιβαρύνουν τον φορέα (Δήμο - Κοι¬ 
νότητα) του οποίου οι κτηνοτρόφοι δημότες του, χρησιμο¬ 
ποιούν για λογαριασμό του τον τεχνητό λειμώνα. 

Ε. ΥΨΟΣ ΧΡΗΜΑΤΟΔΟΤΗΣΗΣ 

Το ύψος χρηματοδότησης ανέρχεται στο 100% των τε¬ 
λικών δαπανών των έργων και δραστηριοτήτων που περι¬ 
λαμβάνονται στην παρούσα απόφαση. Όμως το ποσό αυ¬ 
τό δεν μπορεί: 

α. Να υπερβαίνει συνολικά τα 300.000 ευρώ κατά Δήμο 
ή Κοινότητα, για τα τεχνικά έργα υποδομής. 

β. Να είναι μεγαλύτερο από 88 ευρώ / στρέμμα του υπό 
βελτίωση βοσκοτόπου. 

γ. Να είναι μεγαλύτερο από 600 ευρώ / στρέμμα ως εφά¬ 
παξ δαπάνη πρώτης εγκατάστασης ποτιστικού τεχνητού 
λειμώνα. 

δ. Να είναι μεγαλύτερο από 300 ευρώ / στρέμμα ως εφά¬ 
παξ εγκατάσταση ξηρικού τεχνητού λειμώνα. 

ε. Να είναι μεγαλύτερο από 30 ευρώ / στρέμμα για εργα¬ 
σίες (δραστηριότητες) που αυξάνουν την ποσότητα, βελ¬ 
τιώνουν την ποιότητα της χορτοβοσκής και διαφυλάττουν 
τους βοσκότοπους από την υποβάθμιση και διάβρωση δια¬ 
τηρώντας έτσι το χαρακτήρα αυτών ως βοσκοτόπων. 

ΣΤ. ΔΙΑΔΙΚΑΣΙΑ ΕΝΤΑΞΗΣ 

1 .Υποβολή φακέλου υποψηφιότητας. 

α. Περίοδος υποβολής. 

Οι δικαιούχοι (Δήμοι - Κοινότητες) υποβάλλουν στη Δια¬ 
χειριστική Αρχή της Περιφέρειας εντός προθεσμίας που 
θα ορίζεται από την ίδια, φάκελο υποψηφιότητος, βάσει 
της πρόσκλησης υποβολής προτάσεων που θα δημοσιο¬ 
ποιήσει η ανωτέρω Διαχειριστική Αρχή, όπως προβλέπε- 
ται στις σχετικές διατάξεις. 

β. Περιεχόμενο φακέλου υποψηφιότητας: 

• Αίτηση εκδήλωσης ενδιαφέροντος ως το συνημμένο 
υπόδειγμα 1, που απευθύνεται στη Διαχειριστική Αρχή, 
της οικείας Περιφέρειας. 

• Οργανόγραμμα έργου και εργασιών ως το συνημμέ¬ 
νο υπόδειγμα 2. 

• Απόφαση του Δημοτικού Συμβουλίου ότι ο δικαιού- 

χος πληροί τους όρους και προϋποθέσεις που αναφέρο- 
νται στην παρούσα απόφαση, δηλαδή τον αριθμό στρεμ¬ 
μάτων βοσκοτόπων για βελτίωση και τον αριθμό ζώων για 
βόσκηση που ανήκουν σε κτηνοτρόφους δημότες. Επί¬ 
σης η απόφαση αυτή βεβαιώνει ότι: 

- τα στοιχεία που έχουν υποβληθεί με την αίτησή του εί¬ 
ναι αληθή και έγκυρα. 

- δεν έχει υποβληθεί ταυτόχρονα ούτε εκκρεμεί άλλη αί¬ 
τηση για να ενισχυθεί από το ίδιο ή άλλο πρόγραμμα. 

γ. Οι φάκελοι διαβιβάζονται από την Αρχή Διαχείρισης 
στη Δ/νση Γεωργικής Ανάπτυξης της Περιφέρειας. 

2. Με απόφαση του Γενικού Γραμματέατης Περιφέρειας 
συγκροτείται τριμελής Γνωμοδοτική Επιτροπή αποτελού- 
μενη από εκπροσώπους: 

• Της Δ/νσης Γεωργικής Ανάπτυξης της Περιφέρειας 
ως Πρόεδρο. 

• Της Δ/νσης Εισροών Ζωικής Παραγωγής του Υπουρ¬ 
γείου Αγροτικής Ανάπτυξης και Τροφίμων, ως μέλος. 

• ΤηςΔ/νσηςΑγροτικήςΑνάπτυξηςτης Νομαρχιακής Αυ¬ 
τοδιοίκησης του Νομού, του οποίου αξιολογούνται οι φάκε¬ 
λοι υποψηφιότητας, ως μέλος, με τους αναπληρωτές τους. 

3. Η Γνωμοδοτική Επιτροπή με βάση την εισήγηση αξιο¬ 
λόγησης της Δ/νσης Γεωργικής Ανάπτυξης της Περιφέ¬ 
ρειας, μοριοδοτείτο φάκελο υποψηφιότητας που υπέβα¬ 
λε κάθε Δήμος, με βάση τα κριτήρια που αναφέρονται 
στην παρούσα απόφαση. Στη συνέχεια συντάσσει πίνακα 
προτεραιότητας των προταθέντων Δήμων - Κοινοτήτων, 
καθώς και έκθεση αξιολόγησης, στην οποία θα προτείνε- 
ται το φυσικό και οικονομικό αντικείμενο των έργων και 
τον διαβιβάζει στην Αρχή Διαχείρισης της Περιφέρειας. 

4. Η Αρχή Διαχείρισης λαμβάνοντας υπόψη τη μοριοδό- 
τηση της Γνωμοδοτικής Επιτροπής οριστικοποιεί τον κα¬ 
τάλογο των εν δυνάμει δικαιούχων (Δήμων - Κοινοτήτων) 
και το δημοσιοποιεί, ώστε να υποβάλλουν εντός είκοσι 
(20) εργάσιμων ημερών έγγραφη αποδοχή της ένταξης 
τους, ενώ παράλληλα ενημερώνει και τους απορριφθέ- 
ντες για τους λόγους απόρριψής τους. 

Οι απορριφθέντες μπορούν εντός 20ημέρου από τη δη¬ 
μοσιοποίηση του καταλόγου, να υποβάλουν ένσταση κα¬ 
τά της απόφασης της Γνωμοδοτικής Επιτροπής. 

Για την εξέταση των ενστάσεων συγκροτείται τριμελής 
Επιτροπή με απόφαση του Γ ενικού Γ ραμματέα της Περι¬ 
φέρειας. 

5. Σε κάθε Νομό και για κάθε Δήμο ή Κοινότητα που έχει 
ενταχθεί στο πρόγραμμα εκπονείται μία μελέτη. Το πε¬ 
ριεχόμενο της μελέτης (προδιαγραφές) θα είναι ενιαίο 
για όλες τις Περιφέρειες και σύμφωνο με το συνημμένο 
υπόδειγμα 3. Η μελέτη συντάσσεταιαπότοΔήμοήτη Κοι¬ 
νότητα (εφόσον διαθέτει γι' αυτό κατάλληλα στελεχωμέ¬ 
νη γεωτεχνική υπηρεσία) ή η εκπόνησή της θα ανατίθεται 
σε ιδιώτες μελετητές ή μελετητικές εταιρείες σύμφωνα 
με το Νόμο 716/1977 (ΦΕΚ Α’ 295) και το Π.Δ. 344/ 
29.12.2000 (ΦΕΚ Α’ 297) όπως ισχύει κάθε φορά. 

Η δαπάνη εκπόνησης της μελέτης δεν μπορεί να υπερ¬ 
βαίνει το 8% της συνολικής δαπάνης των έργων που περι¬ 
λαμβάνονται σε αυτήν και σε καμία περίπτωση δεν θα υ¬ 
περβαίνει το ποσό των 24.000 ευρώ. 

6. Μετά την υποβολή της μελέτης από τους ενταγμένους 
φορείς στην Αρχή Διαχείρισης της Περιφέρειας, ακολου¬ 


θείται η διαδικασία ένταξης των πράξεων σύμφωνα με όσα 
προβλέπονται στο Νόμο 2860/2000 (ΦΕΚ Α'251). 

7. Η παραλαβή και πληρωμή των έργων γίνεται σύμφω¬ 
να με τα οριζόμενα στο Ν. 1418/84, και στο Π.Δ. 609/1985 
όπως τροποποιήθηκαν και ισχύουν. 

Ζ. ΧΡΗΜΑΤΟΔΟΤΗΣΗ: 

1. α. Οι χορηγούμενες ενισχύσεις της παρούσας από¬ 
φασης αποτελούν δημόσια δαπάνη που συγχρηματοδο- 
τείται από το ΕΓΠΤΕ - Τμήμα Προσανατολισμού και εθνι¬ 
κούς πόρους. 

β. Η χρηματοδοτική συνδρομή του ΕΓΤΠΕ - Τμήμα Προ¬ 
σανατολισμού, χορηγείται σύμφωνα με το χρηματοδοτι¬ 
κό σχέδιο του εναρίθμου Μέτρου της κάθε Περιφέρειας. 

γ. Στα πλαίσια εφαρμογής της παρούσας εγκρίνεται δα¬ 
πάνη ίση με το άθροισματων αντίστοιχων ποσών των ενα- 
ρίθμων έργων των Περιφερειακών Επιχειρησιακών Προ¬ 
γραμμάτων (20.335.695 ευρώ συνημμένος πίνακας) η 
οποία εγγράφεται στις αντίστοιχες ΣΑΕ Περιφερειών ή 
Νομαρχιακών αυτοδιοικήσεων. 

2. Έγκριση δαπάνης εφαρμογής: 

Για την εφαρμογή των μέτρωντης παρούσας εγκρίνεται 
με μέριμνα της Περιφέρειας επιπλέον πίστωση η οποία 
βαρύνει τις αντίστοιχες ΣΑΕ των Περιφερειών, σύμφωνα 
με το άρθρο 17 του Ν. 1647/1986, για την αποζη μίωση των 
Γνωμοδοτικών Επιτροπών, εισηγητών, γραμματειακής 
υποστήριξης, κ.λπ. 

Οι αμοιβές των παραπάνω, εξομοιούνται με τις αντί¬ 
στοιχες των Γνωμοδοτικών Επιτροπών του Ν. 2601/1998 
όπως ισχύει. 

Η. ΥΠΟΧΡΕΩΣΕΙΣ ΔΙΚΑΙΟΥΧΩΝ 
α. Οι ενταγμένοι στο πρόγραμμα δικαιούχοι αναλαμβά- 
νουντην υποχρέωση να αποδέχονται οποιονδήποτε έλεγ¬ 
χο και υποδείξεις από τις αρμόδιες Περιφερειακές υπη¬ 
ρεσίες και τη Δ/νση Εισροών Ζωικής Παραγωγής του 
Υπουργείου Αγροτικής Ανάπτυξης και Τροφίμων και οποι¬ 
αδήποτε άλλη Εθνική ή Κοινοτική αρμόδια υπηρεσία. 

β. Θα πρέπει να λαμβάνεται μέριμνα ώστε τα διάφορα 
έργα, ως προς το μέγεθος και τα υλικά να προσαρμόζο¬ 
νται στο φυσικό περιβάλλον. 

γ. Στην περίπτωση που δεν τηρούνται από τους τελι¬ 
κούς αποδέκτες οι όροι, οι προϋποθέσεις καθώς και οι 
υποχρεώσεις που προβλέπονται από την παρούσα από¬ 
φαση υποχρεούνται να επιστρέψουν εντόκως το ποσό 
της ενίσχυσης σύμφωνα με τα προβλεπόμενα στην Κ.Υ.Α. 
907/052 (ΦΕΚ Β’ 878/2.7.2003) «Ανάκτηση αχρεωστήτως 
ή παρανόμως καταβληθέντων ποσών». 

Θ. ΤΕΛΙΚΕΣ ΔΙΑΤΑΞΕΙΣ 

α. Προσαρτώνται στην παρούσα απόφαση υποδείγμα¬ 
τα 1, 2 και 3 και πίνακας 1, τα οποία αποτελούν αναπό¬ 
σπαστο μέρος αυτής. 

β. Με απόφαση του Υπουργού Αγροτικής Ανάπτυξης 
και Τροφίμων μπορεί να καθορίζονται οι λεπτομέρειες 
εφαρμογής της παρούσας απόφασης ύστερα από εισή¬ 
γηση της καθ’ ύλην αρμόδιας υπηρεσίας. 

γ. Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

δ. Η υπ’ αριθμ. 488/12.7.2002 κοινή υπουργική απόφα¬ 
ση καταργείται από της δημοσιεύσεως της παρούσας 
στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 1 

Αίτηση π Ρ°ζ 

Την Περιφέρεια 

Διαχειριστική Αρχή 


Του. 

Δημάρχου του Δήμου 


Της Νομ/κής Αυτ/σης 


ττου περιλαμβάνονται 
στον κατάλογο των ορει¬ 
νών και μειονεκτικών Πε¬ 
ριοχών της χώρας (Κ.Ο. 
75/148/ΕΟΚ) 


Επιθυμούμε την ένταξη του Δήμου 
στα ΠΕΠ και συγκεκριμένα στο Πρό¬ 
γραμμα «Βελτίωση, αξιοποίηση και 
διαχείριση βοσκοτόπων» 
Υποβάλλουμε γι' αυτό το σκοπό 
σχέδιο οργανογράμματος (ως το συ¬ 
νημμένο υπόδειγμα) με τα έργα και 
τις εργασίες που κρίνουμε αναγκαία 
να εκτελεστούν για τη βελτίωση και 
καλύτερη αξιοποίηση των Κοινοτι¬ 
κών και Κοινόχρηστων βοσκοτόπων 
στο χρονικό διάστημα 2002 - 2006. 
Εφ' όσον επιλεχθεί ο Δήμος, οριστι- 
κοποιηθεί η ένταξη του στο πρό¬ 
γραμμα και χρηματοδοτηθεί με το 
αναγκαίο ποσό αναλαμβάνουμε τη 
δέσμευση για την εκπόνηση και υ¬ 
ποβολή σχετικής μελέτης και την πι¬ 
στή εφαρμογή αυτής. 

Ο Δήμαρχος 


Ημ/νία 

ΥΠΟΔΕΙΓΜΑ 2 
ΟΡΓΑΝΟΓΡΑΜΜΑ 

Έργων και εργασιών που προτείνονται να εκτελεστούν στο Δήμο και Δημοτικά δια¬ 
μερίσματα 


Γενικό σύνολο (ανώτατο όριο ) κατά Δήμο μέχρι 300.000 ΕΥΡΩ 


Α. Τεχνικά έργα υποδομής 

Περιγραφή 

έργου 

Προβλεπόμε- 
νη συνολική 
δαπάνη 

Πιθανή χρονική διάρ¬ 
κεια εκτέλεσης(χρονο¬ 
διάγραμμα 

2002 - 2006) 

1. Διάνοιξη κτηνοτροφικού 
δρόμου προσπέλασης 

- τοποθεσία (περιοχή) 

- χιλ/τρα 

- έδαφος (δυσκολίες) 

- μικρά τεχνικά έργα 
(αναγκαία) 



2. Κατασκευή βροχοδεξα¬ 
μενών 

- διαστάσεις 

- χώρος συλλογής 

- νερού (βροχοπλα¬ 
τεία) 

- ποτίστρα 



Β Φυτοτεχνικές εργασίες 




1. Εγκατάσταση τεχνητού 
λειμώνα (ποτιστικού ή 
ξηρικού) 










Η Γεωτεχνική Υπηρεσία του Δήμου 


Ο Τελικός Αποδέκτης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 3 

ΜΕΛΕΤΗ - ΑΞΙΟΠΟΙΗΣΗ ΔΙΑΧΕΙΡΙΣΗΣ ΦΥΣΙΚΩΝ 
ΒΟΣΚΟΤΟΠΩΝ-ΛΟΙΠΩΝ ΝΟΜΕΥ-ΤΙΚΩΝ 

ΜΕΡΟΣ I 

Α. Εισαγωγή 

1. Σκοπός Βασικές επιδιώξεις 
Β. Διοικητικά δεδομένα 

1. Θέση - όρια - έκταση 

2. Αποτύπωση σε σκαρίφημα της έκτασης 

3. Νομικό καθεστώς (καθεστώς ιδιοκτησίας) 

Γ. Φυσικά δεδομένα 

1. Μορφολογικές συνθήκες 

1.1 «Αιματολογικές συνθήκες 

1.2 Υδρολογικές συνθήκες 

1.3 Εδαφολογικές συνθήκες 

2. Φυτολογικές Συνθήκες 

2α Βοτανική ταξινόμηση χλωρίδας (διαχωρισμός νο- 
μευτικών φυτών) 

2β Προσδιορισμός της παραγωγής και της χημικής σύ¬ 
στασης της 
βοσκήσιμης ύλης 

2γ Καταναλισκόμενη ποσότητα βοσκήσιμης ύλης και 
θρεπτική αξία της 
χλόης 

2δ Καταγραφή λοιπών χαρακτηριστικών στοιχείων που 
προσδιορίζουνε 

ποιότητα εδάφους (μικρή, μεσαία-μεγάλη γονιμότητα). 
Δ. Κοινωνικοοικονομικά Προγράμματα 

1. Πληθυσμός 

2. Γεωργική έκταση και κατηγορίες χρήσης 

3. Ζωικό κεφάλαιο 

4. Κτηνοτρόφοι-κτηνοτροφική παράδοση-νοοτροπία 

ΜΕΡΟΣ ΔΕΥΤΕΡΟ (II) 

Σημερινή κατάσταση βοσκότοπου 

1. Τεχνικά έργα Υποδομής 

2. Φυτοτεχνικές εργασίες 

3. Σημερινή βοσκοϊκανότητα - βοσκοφόρτωση 


ΜΕΡΟΣ ΤΡΙΤΟ (III) 

Προτεινόμενο ολοκληρωμένο πρόγραμμα βελτίωσης - 
αξιοποίησης 

Βοσκοτόπων 

Α. Τεχνικές Βελτιώσεις (Τεχνικά έργα Υποδομής) 

1. Κατασκευή (διάνοιξη) δρόμων πρόσβασης προς και 
μέσα στο βοσκότοπο 

(κτηνοτροφικοί δρόμοι) 

2. Τεχνικά έργα για την ύδρευση των ζώων (ποτίστρες - 
βροχοδεξαμενές, 

υδρομαστεύσεις - αγωγοί μεταφοράς νερού κλπ.) 

3. Κατασκευές στεγάστρων 

4. Στραγγίσεις - αναπλάσεις εδαφών 

5. Ειδικές κατασκευές (ράμπες - γεφυροπλάστιγγες 
κλπ.) 

6. Λοιπά τεχνικά έργα 

Β. Φυτοτεχνικές Βελτιώσεις (Φυτοτεχνικές Εργασίες) 

1. Εμπλουτισμός χλωρίδας με σπόρους από λειμώνια 
φυτά 

2. Καταπολέμηση ανεπιθύμητων φυτών (Ζιζανιοεφαρ- 

μ°γή) 

3. Ενίσχυση του εδάφους των βοσκοτόπων με την προ¬ 
σθήκη θρεπτικών σε ανόργανη και οργανική μορφή (λί¬ 
πανση) 

ΜΕΡΟΣ ΤΕΤΑΡΤΟ (IV) 

Διαχειριστικά Δεδομένα 

1. Παραγωγή βοσκότοπου στρεμ.παραγ. /στρ. συν. 

2. Υπολογισμός βοσκόίκανότητας 

3. Υπολογισμός Βοσκοφόρτωσης με βάση Νομ. Μονά¬ 
δας 

4. Αριθμός ζώων που θα βόσκει 

ΜΕΡΟΣ ΠΕΜΠΤΟ (V) 

Οικονομικά δεδομένα 

1. Προϋπολογιστικός πίνακας δαπανών 

2. Οικονομικά αποτελέσματα 

ΠΙΝΑΚΑΣ 

Δημ. Δαπανών που έχουν εγγράφει στα Περιφερειακά Επιχειρησιακά Προγράμματα 

(Π.Ε.Π.) για το μέτρο της 

ΒΕΛΤΙΩΣΗΣ ΑΞΙΟΠΟΙΗΣΗΣ και ΔΙΑΧΕΙΡΙΣΗΣ ΒΟΣΚΟΤΟΠΩΝ 



ΠΕΡΙΦΕΡΕΙΑ 

ΔΗΜ. ΔΑΠΑΝΗ ΓΙΑ ΒΕΛΤΙΩΣΗ 
ΒΟΣΚΟΤΟΠΩΝ 
(€) 

1 . 

Ανατολική Μακεδονία -Θράκη 

2.935.000 

2. 

Κεντρική Μακεδονία 

1.358.045 

3. 

Δυτική Μακεδονία 

2.200.000 

4. 

Ήπειρος 

5.000.000 

5. 

Θεσσαλία 

3.000.000 

6. 

Ιόνια Νησιά 

0 

7. 

Δυτική Ελλάδα 

1.000.000 

8. 

Στερεά Ελλάδα 

1.467.000 

9. 

Αττική 

0 

10. 

Πελοπόννησος 

1.468.000 

11. 

Βόρειο Αιγαίο 

1.320.650 

12. 

Νότιο Αιγαίο 

0 

13. 

Κρήτη 

587.000 


ΣΥΝΟΛΟ 

20.335.695 


ΕΝΔΕΙΚΤΙΚΑ ΚΡΙΤΗΡΙΑ ΜΟΡΙΟΔΟΤΗΣΗΣ 


Α/α 

ΚΡΙΤΗΡΙΟ 

ΤΙΜΗ ΚΡΙΤΗΡΙΟΥ 

ΜΟΡΙΑ 

1. 

Αριθμός Νέων Αγροτών (κτηνο- 

<5 

10 


τρόφοι) 

5 - 10 

20 



>10 

30 

2. 

Αριθμός Ζωικών Μονάδων που 

<200 

10 


κάνουν χρήση της έκτασης του 

200 - 400 

20 


βοσκοτόπου στην οποία προτεί- 
νονται φυτοτεχνικές βελτιώσεις. 

>400 

30 

3. 

Αριθμός Ζωικών Μονάδων που 

<300 

10 


κάνουν χρήση της έκτασης των 

300 - 800 

15 


υπό βελτίωση βοσκοτόπων 

>800 

20 

4. 

Αριθμός εξυπηρετούμενων κτη- 

<20 

10 


νοτρόφων στον υπόψη βοσκό- 

20-30 

15 


τοπο 

>30 

20 

5. 

ί 

Ωριμότητα προτεινόμενων έργων 
(Ρεαλιστικότητα προϋπολογι¬ 
σμού) 


0-10 

6. 

Αξιοπιστία, εμπειρία φορέα υλο¬ 
ποίησης 


10 


Συνολικό ανώτατο όριο μορί- 


120 


ων 




Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 1 Νοεμβρίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ ΧΡ. ΦΩΛΙΑΣ 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓ. ΜΠΑΣΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 21807 (2) 

Τροποποίηση της 23948/9.11.1999 απόφασης του Γενι¬ 
κού Γραμματέα Περιφέρειας Ηπείρου περί σύστασης 
αμιγούς Δημοτικής Επιχείρησης με την επωνυμία 
«ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΜΟΛΟΣΣΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 
410/1995). 

2. Την υπ’ αριθ. 25027/9.4.1984 απόφαση του Υπουρ¬ 
γού Εσωτερικών (ΦΕΚ 244/19.4.19884 τ.Β’). 

3. Την υπ’ αριθμ. 82/2004 απόφαση του Δημοτικού Συμ¬ 
βουλίου Μολοσσών. 

4. Την υπ’ αριθ. 20922/19.9.2001 (ΦΕΚ 1271/Β/2.10.2001) 
απόφαση μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων κ.λ.π. 
«Με εντολή Γενικού Γ ραμματέα Περιφέρειας» και 

5. Την Οικονομοτεχνική μελέτη έτους 2004, αποφασί¬ 
ζουμε: 

Τροποποιούμε την παρ. 6 της υπ’ αριθμ. 23948/9.11.1999 
απόφασής μας ως εξής: 

Ο Δήμος Μολοσσών διαθέτει στην επιχείρηση το χρη¬ 
ματικό ποσό των 70.000 ευρώ, ως ίδια συμμετοχή στο αρ¬ 
χικό κεφάλαιο της (αύξηση κατά 55.326,49 ευρώ). 

Κατά τα λοιπά ισχύει η προηγούμενη απόφαση. 

Κάλυψη δαπάνης: (άρθρο 27 Ν. 2081/1992) 

Με την παρούσα κανονιστική πράξη ο Δήμος Μολοσσών 
επιβαρύνεται εφάπαξ με το ποσό των 55.326,49 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Οκτωβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 
-♦- 

Αριθ. 22037 (3) 

Τροποποίηση της αριθμ. ΕΣ 16747/16.6.1993 απόφασης 
του Νομάρχη Ιωαννίνων, περί σύστασης αμιγούς Δη¬ 
μοτικής Επιχείρησης με την επωνυμία «ΑΝΑΠΤΥΞΙΑΚΗ 
ΕΠΙΧΕΙΡΗΣΗ ΔΗΜΟΥ ΜΕΤΣΟΒΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ/γμα 
410/1995). 


2. Την υπ’ αριθ. 25027/9.4.1984 απόφαση του Υπουρ¬ 
γού Εσωτερικών (ΦΕΚ244/19.4.1984τ.Β’). 

3. Την υπ’ αριθμ. 112/2004 απόφαση του Δημοτικού 
Συμβουλίου Μετσόβου. 

4. Την υπ’ αριθ. 20922/19.9.2001 (ΦΕΚ 1271/Β/ 
2.10.2001) απόφασή μας, «Μεταβίβαση αρμοδιοτήτων 
και παροχή εξουσιοδότησης υπογραφής αποφάσεων, εγ¬ 
γράφων κ.λ.π. «Με εντολή Γενικού Γραμματέα Περιφέ¬ 
ρειας» και 

5. Την Οικονομοτεχνική μελέτη έτους 2004, αποφασί¬ 
ζουμε: 

Τ ροποποιούμε την υπ’ αριθμ. ΕΣ 16747/16.6.1993 από¬ 
φαση του Νομάρχη Ιωαννίνων και προσθέτουμε στην 
παρ. 3 αυτής τους παρακάτω σκοπούς: 
α) Καθαριότητα δημοτικών χώρων, 
β) Συντήρηση δημοτικών κήπων και δεντροστοιχιών, 
γ) Καθαριότητα και συντήρηση κλειστού Γυμναστηρίου 
και Αθλητικού Κέντρου Δήμου Μετσόβου. 

δ) Επιμέλεια χλοοτάπητα Δημοτικού Σταδίου καιλοιπών 
εγκαταστάσεων. 

ε) Καθαρισμός, ανάδειξη, φύλαξη και πυροπροστασία 
περιαστικών και λοιπών δημοτικών δασών. 

στ) Λειτουργία - εκμετάλλευση και επισκευή δικτύου 
ύδρευσης και αποχέτευσης του Δήμου Μετσόβου. 

ζ) Συντήρηση και επισκευή αγροτικών δρόμων και γη¬ 
πέδων. 

η) Εκχιονισμός δημοτικών οδών. 

Κατά τα λοιπά ισχύει η προηγούμενη απόφασή μας. 
Κάλυψη δαπάνης: (Άρθρο 27 Ν.2081/1992) 

Με την παρούσα κανονιστική πράξη δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Μετσόβου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Οκτωβρίου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







